रूल्दूभट्टा में सफाई व्यवस्था का हाल बेहद खराब
वार्ड में करवाए करोड़ों के काम, लोगों ने कहा निर्विरोध जीतेगी सरोज
नगरनिगम के सदन में अपने तीखे तेवर और हाजिर जवाबी के लिए हमेशा चर्चाओं में रहने वाली रूल्दूभट्टा वार्ड की सरोज ठाकुर के कार्यों के प्रति लोग कुछ हद तक संतुष्ट दिखे। वार्ड के लोगाें का कहना है कि पार्षद की ओर से किए कार्यों और उनके मेल-मिलाप से खुश लोग इस बार उन्हें निर्विरोध जिताने का दावा कर रहे हैं। वहीं, कुछ लोग कांग्रेस के प्रत्यासी के बारे में खुलकर नहीं बोल रहे हैं और रोस्टर आने के इंतजार में हैं। वहीं, पार्षद की माने तो उनका कहना है कि इन पांच सालों में उन्होंने वार्ड में 5 करोड़ रुपए के कार्यों को करवाया है और कुछ काम सेंक्शन हैं, जिन्हें अभी पूरा किया जाना शेष है। वार्ड में दो समस्याएं बड़ी हैं, जिन्हें दूर करने के लिए पार्षद दावे कर रही है, उन्हें दूर कर लिया जाएगा। पहली समस्या है सफाई की और दूसरी पार्किंग की। पार्षद का कहना है कि दो बड़ी पार्किंग प्रस्तावित हैं, जिनके लिए बजट सेंक्शन हो चुका है और जल्द ही काम शुरू किया जाएगा। वहीं, सफाई व्यवस्था के लिए निजी सफाई कर्मचारी नियुक्त करने पर भी विचार किया जा रहा है। पार्षद का कहना है कि वार्ड मंे विकास हुआ है।
वार्ड के साथ छेड़छाड़ होने से भी मिलेगा लाभ
नगरनिगम में बनाए गए नए वार्डों से कई वार्डों में आने वाले चुनावों को समीकरण बिगड़ने वाला है, लेकिन रूल्दूभट्टा वार्ड के साथ कोई छेड़छाड़ नहीं की गई है। इस वजह से वर्तमान पार्षद को लाभ मिल सकता है। इसके अलावा वार्ड में कोई अन्य मजबूत प्रत्याशी होने की वजह से भी सरोज ठाकुर का चुनाव जीतने की राह आसान हो सकती है। वहीं, रूल्दूभट्टा वार्ड में सालों से सरोज ठाकुर के सदस्यों का दबदबा रहा है। वहीं, 3500 के करीब वोटरों वाले इस वार्ड में सरोज ठाकुर की जीत का अंतर भी काफी था, जो उनके लिए फायदेमंद होगा। लोगों का कहना है कि पिछली बार के चुनावों में जो प्रत्याशी थे वे चुनावों के बाद जनता के बीच में आए ही नहीं जिसकी वजह से वे जनता से दूर हैं।
रूल्दूभट्टा वार्ड का एंबुलेंस रोड की खस्ता हालत।
रूल्दूभट्टा वार्ड में खुले में फंका गया कूड़ा।
रूल्दूभट्टा वार्ड में रास्ते के बीचो बीच खुली नालीयों से लोग परेशान।
सड़कों और रास्तों को बेहतर बनाने की जरूरत: अंकुश
वार्डमें रहने वाले अंकुश ने बताया कि वार्ड में सड़कों और रास्तों की दशा को सुधारने के लिए काम करने की जरूरत है। सड़क किनारे नालियां सही होने की वजह से बारिश के समय सारा पानी सड़क और रास्तों में जाता है, जिससे सड़कें रास्ते खराब हो रहे हैं। नालियों की व्यवस्था सही होनी चाहिए, ताकि पानी रास्तों को खराब कर सके। इसके अलावा सफाई व्यवस्था की ओर भी ध्यान दिया जाना चाहिए।
बस सेवाएं शुरू की जानी चाहिए: ज्योति
ज्योतिशर्मा ने कहा कि एवरसनी और कुफ्टाधार एरिया के लिए अधिक टैक्सी और बस सेवाएं शुरू की जानी चाहिए, ताकि लोगों को आने जाने में दिक्कतों का सामना करना पड़े। वार्ड में सफाई व्यवस्था को सही करने की जरूरत है, ताकि लोग कूड़ा इधर-उधर फेंके और गंदगी फैले। वार्ड में नियमित तौर पर सफाई अभियान चलाए जाने चाहिए और इसमें स्थानीय लोगों की सहभागिता को भी शामिल करना चाहिए।
पार्किंग होने से रही दिक्कतें: योगिता
योगितादत्ता ने कहा कि रूल्दूभट्टा वार्ड में पार्किंग की बहुत समस्या है। एरिया में कोई बड़ी पार्किंग होने की वजह से लोगों को अपने वाहनों को खड़ा करने के लिए समस्या का सामना करना पड़ रहा है। वार्ड में रहने वाले लोगों के वाहनों को खड़ा करने के लिए स्थान िचन्हित किए जाने चाहिए, ताकि ट्रैफिक पुलिस चालान करे। उन्होंने बताया कि वार्ड में छोटी छोटी पार्किंग बनाई जानी चाहिए, जिससे लोगों को सुविधा मिल सके।
पानी की टाइमिंग तय होनी चाहिए: विनोद
रूल्दूभट्टावार्ड निवासी विनोद कुमार ने बताया कि वार्ड में पानी के आने की कोई तय समय सारणी नहीं हैं। कभी भी पानी जाता है। इसलिए पानी आने का एक समय तय किया जाना चाहिए, ताकि लोग उस समय पानी भर सके। ऐसे अभी कभी भी पानी जाता है, जिससे कई बार पानी नहीं भर पाते। इसके अलावा पानी के जो पुराने जल स्रोत हैं, उनमें भी पानी को स्वच्छ बनाए रखने के लिए प्रयास किए जाने चाहिए।
सफाई को लेकर पुख्ता इंतजाम हो: सेहगल
रूल्दूभट्टावार्ड के तहत पड़ने वाले गुड वुड एरिया की आदर्श सेहगल का कहना है कि वार्ड में विकासात्मक कार्य तो हो रहे हैं, लेकिन सफाई व्यवस्था की ओर ध्यान नहीं दिया जा रहा है। सेहब सोसाइटी के कर्मचारी भी रेग्युलर नहीं आते हैं और नालियां और रास्तों की सफाई करने के लिए भी सही व्यवस्था नहीं हैं। उन्होंने प्रशासन से मांग की है कि वार्ड में सफाई कर्मचारियों की नियुक्ति की जानी चाहिए, ताकि वार्ड साफ सुथरा लगे।
hin_Deva bho_Deva hin_Deva hin_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva